РЕЗУЛТАТИ АНКЕТЕ

Анкетирање привредника, грађана и упошљеника Градске управе за урбанизам и комунално стамбене послове, спроведено је у августу месецу текуће године. Сврха и ове анкете је да се обезбеде корисне и поуздане информације о стању и ставовоима изабраних анкетара. Предходна анкета вршена је почетком године, у периоду крај јануара и почетак фебруара месеца, тако да добијени резултати показују релевантно стање, поготово у периоду од почетка примене Новог закона о планирању и изградњи. Као и предходна анкетирања, циљ спровођења упитника је добијање што приближнијих тачних одговора као и мишљења испитаника везано за предлоге за побољшање и унапређење рада.

Анкетирање привредника

Спровођење анкете, овог пута је обављено у сарадњи са Агенцијом за локални економски развој. Изабрани су испитаници који су подносили захтеве везане за изградњу и по Новом закону о планирању и изградњи и по старом закону, као и подносиоци захтева који су кренули са процесом изградње од 01.03.2015.године, од када се почело са применом Обједињене процедуре.

Испитаници су одговорили на 3 групе питања:

* Да ли су задовољни добијањем информација о току кретања предмета
* Да ли користе сајт Обједињене процедуре за проверу статуса предмета и проверу докумената која се званично објављују
* Да ли се скратило време чекања на сагласности јавних предузећа

 Изабрани испитаници су за разлику од претходног анкетирања, где су приоритетно проверавали статус и ток кретања свог предмета на сајту Обједињене процедуре, овог пута давали супротне одговоре. Интересовања су им била усмерена више ка праћењу тока издавањa дозвола за градњу као и поступање по даљим инструкцијама у складу са Новим законом о планирању и изградњи.Потврдили су да се скратио рок за издавање дозвола за градњу као и поштовање рокова за њихово издавање.

Анкетирање грађана

Грађани-подносиоци захтева за изградњу(физичка лица), одговарали су на постављене групе питања, чиме смо сумирањем и упоређивањем овомесечних резултата анкетирања са резултатима из прошлих периода, добили увид у постојеће стање и њихове ставове.

Грађани су одговорили на следеће групе питања:

- погодности коришћења интернета, примена сајта Обједињене процедуре

- поштовање рокова за издавање дозвола за градњу

- предлози за побољшање рада

За разлику од предходних анкетираних лица, испитаници у овом периоду су више упознати са погодностима Новог закона о планирању и изградњи, тако да су информисани везано за праћење тока кретања предмета путем интернета. Статус предмета као и званичне резултате објаве везано за добијање дозвола за градњу уредно прате на сајту Обједињене процедуре јер сада морају поштовати рокове за подношење накнадне документације усаглашених захтева. У рублици „предлози за побољшање“, чак 60% анкетираних је уписало да је потребна већа ажурност уноса тока кретања предмета, јер очекују да брзина уноса података буде адекватна како је законом предвиђено. Као предлог за побољшање, наведена је и боља комуникација шалтера Обједињене процедуре са Градском управом за урбанизам и комунално стамбене послове са једноставнијим приступом процедури издавања дозвола за градњу.

Анкетирање упошљеника

 И овог пута је анкетирање упошљеника Градске управе за урбанизам и комунално стамбене послове извршено анонимним путем. Анкетом су обухваћени упошљеници који директно сарађују са шалтером обједињене процедуре. На овај начин, добијамо најтачније податке, мишљења и ставове самих упошљеника што у многоме доприноси и даје прецизне смернице за даљи рад.

 Анкетом су обухваћене групе питања:

* Став упошљеника о квалитету услуга према Градској управи
* Да ли је техничка опремљеност на задовољавајућем нивоу
* Могућност прилагођавања програма потребама упошљеника
* Да ли електронска размена података побољшава однос између грађана и градских управа
* Да ли је обука за коришћење апликације допринела побољшању и ажурности у раду
* Предлози и опште мишљење

На основу добијених одговора, можемо закључити да су ставови упошљеника према начину и функционисању апликације обједињене процедуре мало позитивнији него у претходном периоду анкетирања које је извршено фебруара месеца текуће године. Што се тиче електронске размене података, упошљеници су нагласили да им је једина сметња техничка неопремљеност њихове градске управе. С обзиром на законску обавезу електронске размене података, запослени у Градској управи озбиљније приступају оваквом начину рада.